[{"text_idx": "#000000", "text": "Cymru v. Ffrainc: Ge\u0302m allweddol"}, {"text_idx": "#000001", "text": "Disgrifiad o\u2019r llun, Mae'n ge\u0302m y mae'n rhaid i Gymru ennill"}, {"text_idx": "#000002", "text": "Doedd ge\u0302m gyfartal yn erbyn Iwerddon ddim yn ddechrau ofnadwy i'r bancampwriaeth i Gymru, er i hynny diweddu gobeithion am y Gamp Lawn a'r Goron Driphlyg."}, {"text_idx": "#000003", "text": "Roedd curo'r Alban yn hwb, er bod elfennau i'r perfformiad wedi siomi nifer."}, {"text_idx": "#000005", "text": "Ers y golled yn rownd gynderfynol Cwpan y Byd 2011, mae ti\u0302m Warren Gatland wedi curo Ffrainc bedair gwaith - record 100% ers hynny a dweud y gwir."}, {"text_idx": "#000006", "text": "Ond mae gan y Ffrancwyr hyfforddwr newydd, ac mae eu hyder yn tyfu wedi iddyn nhw ennill eu dwy ge\u0302m gyntaf yn erbyn Yr Eidal ac Iwerddon."}, {"text_idx": "#000007", "text": "Bydd Alex Cuthbert yn dychwelyd yn lle Tom James ar yr asgell mewn un o dri newid i di\u0302m Cymru o'r un gurodd yr Albanwyr."}, {"text_idx": "#000008", "text": "Roedd nifer wedi darogan un o'r newidiadau eraill wrth i Dan Lydiate ddychwelyd i rhif 6 yn y rheng o\u0302l gyda'r capten Sam Warburton yn symud i 7, ond fe fydd presenoldeb anferth Luke Charteris ar goll o'r ail reng oherwydd anaf, er bod Bradley Davies wedi profi'n hen ddigon abl i lenwi'r bwlch yn y gorffennol."}, {"text_idx": "#000009", "text": "Mae pum newid yn nhi\u0302m Ffrainc, ac mae'r ddau newid yn yr olwyr - Djibril Camara ar yr asgell a Maxime Machenaud fel mewnwr - yn cael eu gweld fel ymdrech i chwarae ge\u0302m fwy agored."}, {"text_idx": "#000010", "text": "Ond mae hyfforddwr Cymru yn gadarn ei farn am chwarae rygbi agored, a dywedodd Gatland:"}, {"text_idx": "#000011", "text": "\"Rwy'n clywed pobl yn gofyn lle mae 'flair' y Ffrancwyr wedi mynd... dyw e ddim am nad yw'r chwaraewyr ganddyn nhw, ond mae timau yn llawer fwy trefnus yn amddiffynnol nawr - does dim lle ar y cae."}, {"text_idx": "#000016", "text": "\"Dwi'n meddwl bydd rhaid cael y be\u0302l yn nwylo George North ac Alex Cuthbert achos mae'r bois 'ma mor fawr, mae'n rhaid i ni jyst gadael nhw i fynd."}, {"text_idx": "#000018", "text": "Roedd ganddo eiriau caredig hefyd i hyfforddwr newydd Ffrainc Guy Noves, gan ychwanegu:"}, {"text_idx": "#000019", "text": "\"'Dych chi'n gallu gweld bod Noves wedi dod mewn a bod y chwaraewyr yn lot fwy hapus, ac mae'n rhaid i chi fod yn hapus er mwyn gallu chwarae eich rygbi gorau. Dyma'r tro cyntaf mewn pedair blynedd i ni weld Ffrainc fel hyn ac mae'n beth da i'r bencampwriaeth.\""}, {"text_idx": "#000020", "text": "A fydd hynny'n beth da i Gymru neu beidio... wel fe gawn ni weld nos Wener."}, {"text_idx": "#000030", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}, {"text_idx": "#000033", "text": "Goleuadau'r Gogledd yn goleuo'r awyr dros nos"}, {"text_idx": "#000034", "text": "Luka Modric\u0301, a'r rhwystrau eraill ar y llwybr i Euro 2024"}]